User:Simona.Taudor/sandbox

= Asociația Centrul de Relații Externe = Asociația Centrul de Relații Externe a fost înființată în anul 2017 de către europarlamentarul Laurențiu Rebega ca un think tank de dezbatere în zona politicii externe și a relațiilor internaționale, cu accentul pe cooperarea între state, instituții private, ONG-uri, fundații, universități etc. pe teme de politici publice și schimb de experiență în variate domenii de interes. Sediul actual al Asociației este la București, dar în viitor va avea birouri de funcționare și în alte state.

Scop
Scopul Asociației este dezvoltarea și consolidarea relațiilor bilaterale sau multilaterale externe între diferiți actori statali, instituționali sau non-statali la toate nivelurile și în toate sectoarele relevante.

Obiective
1. Întărirea legăturilor României cu partenerii extern﻿i și consolidarea relațiilor bilaterale sau multilaterale cu alte state, consolidarea relațiilor între statele din interiorul Uniunii, dar și între statele Uniunii și actori extra-comunitari.

2. Informarea, promovarea, popularizarea și sensibilizarea opiniei publice și a instituțiilor abilitate cu privire la relațiile externe ale României și a importanței lor cruciale pentru dezvoltarea țării și la modalitățile de a consolida relațiile bilaterale sau multilaterale cu alte state.

3. Realizarea de seminarii, simpozioane, conferințe, informări, consfătuiri, mese rotunde și alte evenimente și facilitarea schimburilor de experiență cu partenerii interni și/sau externi în cadrul unor evenimente organizate în țară sau peste hotare.

4. Desfășurarea de activități concrete care să acopere următoarele ﻿teme și preocupări, având ca țintă:

4.1. Eradicarea sărăciei în toate formele sale.

4.2. Eradicarea foametei, asigurarea securității alimentare, îmbunătățirea nutriției și promovarea unei agriculturi durabile.

4.3. Asigurarea unei vieți sănătoase și promovarea bunăstării tuturor, la orice vârstă.

4.4. Garantarea unei educații de calitate și promovarea oportunităților de învățare de-a lungul vieții pentru toți.

4.5 Asigurarea disponibilității și managementului durabil al apei și sanitației pentru toți.

4.6. Asigurarea accesului tuturor la energie la prețuri accesibile, într-un mod sigur, durabil și modern.

4.7. Promovarea unei creșteri economice susținute, deschise tuturor și durabile, a ocupării depline și productive a forței de muncă și a unei munci decente pentru toți.

4.8. Construirea unor infrastructuri rezistente, promovarea industrializării durabile și încurajarea inovației.

4.9. Reducerea inegalităților în interiorul țărilor și de la o țară la alta.

4.10. Dezvoltarea orașelor și a așezărilor umane pentru ca ele să fie deschise tuturor, sigure, reziliente și durabile.

4.11. Protejarea, restaurarea şi promovarea utilizării durabile a ecosistemelor terestre, gestionarea durabilă a pădurilor, combaterea deșertificării, stoparea şi repararea degradării solului și stoparea pierderilor de biodiversitate.

4.12. Pro﻿movarea unor societăți pașnice și incluzive pentru o dezvoltare durabilă, a accesului la justiție pentru toţi şi crearea unor instituţii eficiente, responsabile și incluzive la toate nivelurile.

4.13. Consolidarea mijloacelor de implementare și revitalizarea parteneriatului global pentru dezvoltare durabilă.

4.14. Combaterea cauzelor migrației și salvgardarea identităților naționale.

4.15. Promovarea suveranităților naționale și a relațiilor bilaterale dintre state.

4.16. Promovarea stabilității politice și economice regionale.

4.17. Stimularea/dezvoltarea infrastructurilor critice.

4.18. Stimularea/dezvoltarea și relansarea investițiilor străine.

4.19. Stimularea dezvoltării și a investițiilor în agricultură, analiza politicilor de reformă și a politicilor agricole.

4.20. Stimularea cercetării, dezvoltării și inovării.

4.21. Promovarea economiei de piață și a unei democrații funcționale.

4.22. Acordarea de consultanță în diverse domenii de interes.

4.23. Stimularea instrumentelor și centrelor de decizie economică regionale și posibilitatea de a contribui la o guvernanță economică globală.

4.24. Promovarea beneficiului asistenței în materie de politici publice din partea membrilor Organizației pentru Cooperare și Dezvoltare Economică (OCDE) prin realiz﻿area periodică de evaluări ale politicilor României în domenii specifice și emiterea recomandărilor privind îmbunătățirea acestora.